**Berzence Nagyközség Önkormányzata Képviselő-testületének 4/2024. (IV. 30.) önkormányzati rendelete**

**A képviselő-testületi tagok, bizottsági elnökök és bizottsági tagok, valamint a bizottságok nem képviselő-testületi tagjainak tiszteletdíjáról és természetbeni juttatásairól szóló 3/2023. (II.28.) önkormányzati rendelet módosításáról**

Berzence Nagyközség Önkormányzat Képviselő-testülete Magyarország helyi önkormányzatairól szóló 2011. évi CLXXXIX. törvény 35. § (1) bekezdésében foglalt felhatalmazás alapján a következőket rendeli el:

**1. §**

A képviselő-testületi tagok, bizottsági elnökök és bizottsági tagok, valamint a bizottságok nem képviselő-testületi tagjainak tiszteletdíjáról és természetbeni juttatásairól szóló 3/2023. (II. 28.) önkormányzati rendelet 2. § (2) bekezdése helyébe a következő rendelkezés lép:

„(2) Az 1. § (1) bekezdésében felsoroltak a rendelet szerinti juttatásokra 2024. január 1-től, amennyiben megbízatásuk ezt követően keletkezett, megbízatásuk napjától, annak megszűnéséig jogosultak.”

**2. §**

A képviselő-testületi tagok, bizottsági elnökök és bizottsági tagok, valamint a bizottságok nem képviselő-testületi tagjainak tiszteletdíjáról és természetbeni juttatásairól szóló 3/2023. (II. 28.) önkormányzati rendelet 3. § (1)–(3) bekezdése helyébe a következő rendelkezések lépnek:

„(1) A képviselői tiszteletdíj 43200 Ft/hó.

(2) A képviselő-testületi tagnak bizottsági elnöki feladataiért 28800 Ft, bizottsági tagsági feladataiért 14400 Ft tiszteletdíj jár, azzal a kitétellel, hogy egy képviselő csak egy bizottsági elnöki és egy bizottsági tagsági díjra jogosult.

(3) A nem képviselő-testületi tag, bizottsági tagjának tisztelet díja 14400 Ft/hó.”

**3. §**

Ez a rendelet 2024. május 7-én lép hatályba.

Végső előterjesztői indokolás

Berzence Nagyközség Önkormányzat Képviselő-testülete 2024. február 27-i ülésén döntött arról, hogy készüljön rendelet-tervezet módosítás a fenti témában. A testület határozott arról is, hogy a tervezet 20%-os juttatás növekedést tartalmazzon.